Hildur Schirmer

Hildur Schirmer (født 13. mars 1856 som Hildur Koch, i Braunschweig, Tyskland, død 23. april 1914 i Oslo) var en norsk sanger (sopran), sangpedagog og kvinnesaksforkjemper. Hun var datter av ingeniør August Koch og hustru Hildur Sommerfelt, og gift 1878 med arkitekt Adolf Schirmer. Hildur Schirmer tok sin første musikalske utdannelse i Tyskland, og studerte videre under Pauline Viardot  i Paris. Hun var medstifter av Norsk Kvinnesaksforening (NKF) i 1884 og var i flere år medlem av hovedstyret. Hun deltok i innsamlingen til minnesmerket over Camilla Collett som NKF tok initiativ til. Hildur Schirmer var lærer ved Musikkonservatoriet i Oslo. 
 Referanser 

Kategori:Norske sangere
Kategori:Norske kvinnesaksforkjempere
Kategori:Personer fra Braunschweig
Kategori:Medlemmer av Norsk Kvinnesaksforening